ПРОМЕНЕ КОЈЕ ДОНОСЕ ГОДИШЊА ДОБА

У току једне године смењују се четири годишња доба: пролеће, лето, јесен и зима. С променом годишњег доба мењају се и временске прилике и активности људи. Дешавају се промене у природи, на биљкама и животињама

|  |  |  |  |  |
| --- | --- | --- | --- | --- |
|  | ПРОЛЕЋЕ | ЛЕТО | ЈЕСЕН | ЗИМА |
| ВРЕМЕ | топлије,сунчано | Веома топло, сунчано | хладније, кишовито,дува ветар | Веома хладно, пада снег |
| БИЉКЕ | Весници пролећалистају и цветају | олистале, добијајупрве плодове | Лишће жути и опада, берба зрелих плодова | Голе гране покривене снегом |
| ЖИВОТИЊЕ | Буде се из зимског сна, долазе птице селице | Младунци долазе на свет, пчеле скупљају мед | скупљају храну за зиму, птице селице одлазе у топлије крајеве | Тешко долазе до хране,спавајузимски сан |

ПРОЛЕЋЕ

Годишње доба којем се сви највише радујемо и жељно га ишчекујемо после хладне зиме јесте пролеће почиње 21. марта;

• пролећни месеци су: март, април, мај, јун;

• дани су дужи, сунце даје више светлости и топлоте;

• са собом носи најлепше промене јер се сва природа буди

Дрвеће пупи и листа. У рано пролеће цветају весници пролећа: љубичица, висибаба, јагорчевина. Птице селице: враћају се из топлијих крајева (роде, ласте); праве нова гнезда или поправљају стара; полажу јаја из којих ће се излећи птићи. Неке животиње се буде из зимског сна.

У пролеће ВИДИМО: олистало и процветало дрвеће, зелену траву, процветало цвеће, бубице, лептириће, ласте и роде, ведро и плаво небо, сјајно сунце, разигране животиње. У пролећe ЧУЈЕМО: цвркут птица, зујање пчела, жубор потока, весели жагор деце

У пролеће ОСЕЋАМО: мирис цвећа, топлоту сунчевих зрака, миловање ветра, радост због изласка напоље и игре.